Ammasumik ataatsimiinnermi oqaluuserisassat:

Imm. 01 Oqaluuserisassat akuersissutigineri

Suliassat nalinginnaasut

Imm. 02 Bygdepulje

Imm. 03 Tamalaat.

Ataatsimiinneq aallartippoq nal. 14:00

## Peqataasut:

##### Atassut

Albrichtine Lynge

##### Siumut

Barnabas Larsen

Efraim Olsen

*Nalunaaruteqarlutik peqataanngitsut:*

*Nalunaaruteqaratik peqataanngitsut*

Imm. 01 Oqaluuserisassat akuersissutigineri

#### Aalajangiineq

Akuerineqarput

Imm. 02 Bygdepulje

*J.nr.*

## Tunuliaqutaq:

Nunaqarfinnut aningaasaliissutit (bygdepulje) tiguagut sap.ak. kingulleq, ilissinnullu ingerlatseqqippakka paasissutissiissutitut. Aningaasaliissutit aningaasaqarnermut ataatsimiititaliamit suliarineqareerpat nunaqarfinni aqutsisunut ingerlatseqqinneqassammata.

Taamattorli piareersapajaareersinnaavusi tusarniaallusi aningaasat sumut atorneqassanersut aammalu qanoq. Allaffissornikkut assut innersuukkusunnarpoq aningaasat annikillivallaarmata namminersorlutik oqartussaniik tunniunneqartartut (bygdepulje) ukiormanna nunaqarfiit marluk toqqarlugit suliniutinik annertunerulaartunik suliaqartitsiniarsinnaanersugut, tamannali apeqqutaalluni nunaqarfinni aqutsisut qanoq isumaqassanersut.

Ukiormanna aningaasat Qeqqata Kommunia-nut tunniunneqartut 631.000 kr.-iinnaavoq, arfinilinnullu agguaanneqassappat 105 t.kr. atorneqarsinnaallutik. Aningaasallu annillutik anguniakkanut, taamatuttaarluni suliariniarneqartarneri teknik-eqarfinningaanniik ajornakusoortarlutik soorlu 2019-imi aningaasat tamakkiisumik atorneqanngittoorput nunaqarfinni Kangaamiut, Atammik aamma Napasoq teknik-eqarfiup suliat ingerlatsinneq ajulermassuk. Aningaasalli tunniunneqartut tamakkiisumik namminersorlutik oqartussanut akilerneqarlutik ilaatigut UNESCO-mut aningaasat atorlutik.

Nunaqarfiit marluk 2020-imi 315.500 kr. atorlugu suliaqartitsiniarutta angusaqarluarsinnaassagaluartugut ilaatigut ivigaasaaqqanik arsaattarfinnik, imal. Ammeriviit/puttasut il.il. Taava aappaagu 2021 nunaqarfiit tullii marlunnut atorneqarlutik il.il.

Taamaattumik tusarusunnarpoq qanoq eqqarsarnersusi, oqaatigissavaralu suliniutsit annikikkaagata assut ajalasoorutigisaripput ilaatigut malittarisassat malinneqarneq ajorlutik taamaattumik namminersorlutik oqartussat uannut allaqattaartarlutik piumasaqaatit malinneqanngikkaagata.

* Soorlu ilanngussami allaqqasoq 30% akilereerneqassasoq 1 juli 2020, tamannalu 2019-imi iluatsissinnaasimanatigut. Sorsussimanngikkaluaruma annaasimassagaluarlutigit aningaasaliissutit.

# Innersuussut

Allaffeqarfiup innersuussutigaa, Illu Sullivimmi errorsissutit,panersiiviillu tamarmik taarserneqassasut ukiut arlerlugit errorsivik ataaseq kisimi atorneqarmat.

**Aalajanginneq**

# Errorsiviit marluk panersiivillu Itilleq/Sarfannguanilu piisut ittunik pisaarnissaq kissaatigineqarpoq.

Saaffiginnissut siunnersuut ukioq allortarlugu nunaqarfiit marluk Bygdepulje-miit pisarnissai isumaqatigineqanngilaq.

Imm. 03 Tamalaat

# Meeqqat 25.Januar 2020 ukiortaarsiortinneqassapput.

## Kommune-mi sulisut 24.Januar 2020 ukiortaarsisussapput

* 25.Januar 2020 meeqqat ukiortaarsiornissaat akuerineqarpoq qinnuteqaat 2.000,00 kr Rekvisition-imik tunineqassapput.

Ataatsimiinneq naammassivoq nal.14:38